Easee slipper for at opdatere solgte ladebokse

Norske Easee har vundet en lille sejr efter et år med store udfordringer. Den svenske myndighed Elsäkerhetsverket har nemlig besluttet, at nordmændene ikke behøver at opdatere de ladebokse, der er opsat hos køberne.

Den “fritagelse” var et erklæret mål for den norske ladeboks, da de i starten af april valgte at droppe appelretssagen om forbuddet mod salg af ladeboksene. Og det forbud står altså stadig ved magt. Det oplyser Elsäkerhetsverket i en pressemeddelelse.

Myndigheden skriver, at der fortsat er “en række tekniske fejl ved produkterne”, men at det ikke udgør en alvorlig risiko. Easee skal dog lave en prognose for, hvilke fejl der kan forventes at opstå over tid og den liste skal den svenske myndighed følge op på.

– Elsäkerhetsverket vurderer, at de mulige fejl, der kan opstå ved de pågældende ladebokse, ikke på nuværende tidspunkt udgør en alvorlig risiko for skader på personer eller ejendom. Det, vi vil sikre os med denne beslutning, er, at der ikke opstår alvorlige fejl i udstyret over tid, da det ældes og slides, siger Per Samuelsson, leder af produktafdelingen hos den svenske elsikkerhedsmyndighed.

Helt konkret handler Elsäkerhetsverkets kritik om to ting. Den ene er manglende dokumentation. Den anden er Easees valg af tekniske løsning til jordfejlsafbryderen, der ikke overholder standarderne ifølge den svenske myndighed.

Herhjemme har Sikkerhedsstyrelsen ikke født behov for anmærkninger, men Easee har selv valgt at tage de to omstridte ladebokse ned fra butikshylderne.

Læs mere om sagens forløb:

Easee erkender: De svenske myndigheder havde ret (4. april).

Populær ladeboks får kritik af svensk myndighed (9. februar).

Afviser kritik af populær ladeboks (16. februar).

Ladestander får salgsforbud i Sverige (15. marts).

Nye Easee-problemer: Holland truer med forbud (10. april).

Nyt nederlag til norsk ladeboks (9. juni).

Norge dumper også Easee-ladeboksen (12. juni).

Vil løse salgsforbud med klistermærker (20. juni).

Klar med ny ladeboks til august (19. juli).

Inkassosagerne vælter ind over Easee (25. juli).

Danmark forbyder salg af Easee-ladeboksen (1. august).

Sikkerhedsstyrelsen vil ikke hjemkalde Easee-ladebokse (3. august).

Easee har lanceret ny ladeboks (24.august).

Grønt lys for omstridt ladeboks i Schweiz (30. marts).

Easee slipper for at opdatere solgte ladebokse